open-index/open-wikipedia-markdown huggingface dataset:
Ilmari Kivinen

**Kaarlo Ilmari Kivinen** (pakinoitsijanimimerkki **Tiitus**, 9. syyskuuta 1883 Pornainen –  14. helmikuuta 1940 Helsinki) oli ensimmäisiä huomattavia suomenkielisiä pakinoitsijoita ja teki pitkän uran ''Helsingin Sanomien'' pakinoitsijana vuosina 1914–1940. Sanomalehtiuransa ohessa hän myös julkaisi humoristisia romaaneja ja kertomuskokoelmia.

## Henkilöhistoria
Ilmari Kivisen vanhemmat olivat kansakoulunopettaja Kaarlo Konstantin Kivinen (alkujaan Stenholm) ja Amanda Vilhelmiina Peltonen. Hänen veljensä oli vuorineuvos Lauri Kivinen. Ilmari Kivinen tuli ylioppilaaksi 1903 ja toimi sitten sanomalehtimiehenä. ''Mikkelin Sanomien'' aputoimittaja Kivinen oli 1904 ja ''Karjalattaren'' aputoimittaja 1904–1905 ja päätoimittaja 1906. ''Turun Lehden'' toimitussihteerinä hän työskenteli 1907 ja ''Turun Sanomien'' aputoimittajana 1908–1914. Tämän jälkeen Kivinen työskenteli *Helsingin Sanomissa*. Kivisen muistokivi (Veikko Jalava, 1962) on pystytetty Liperin Viinijärvelle, jossa hän on asunut. 

Kivisen puoliso vuodesta 1914 oli Ellen Koskinen. Professori Antti Kivinen oli heidän poikansa.

## Kirjallinen tuotanto
Tiitus oli *Helsingin Sanomien* suosikkipakinoitsija vuodesta 1914 sotavuosiin. Muistettavin osa niistä on Herra Kenosesta kirjoitetut seikkailut. Herra Kenonen on sodanaikaisella keinottelulla rikastunut liikemies. Komiikkaa syntyy herra Kenosen äkkiväärästä luonteesta ja yhteentörmäyksistä eri ihmisten kanssa. Teksteissä kuvastuu myös aikakauden Helsingin katumiljöö. Oma ulottuvuutensa ovat Pöllölän kommunisteista kirjoitetut jutut, joista on julkaistu kokoelmakin. Kivinen julkaisi Tiituksen pakinoita vuodesta 1918 lähtien myös kokoelmina, mutta jo sitä ennen hän oli julkaissut useita muita teoksia.

Tiituksen pakinoita kuvittivat *Helsingin Sanomissa* Rafael Rindell ja tämän kuoltua Akseli Halonen.

### Teokset
* *Poliisikoira* (1915)
* *Tee työ ja opi pelaamaan* (1915)
* *Siitä nousi hirmuinen prosessi* (1916)
* *Herra Kenonen. Hänen elämänsä ja mielipiteensä* (1917)
* *Sen pitkää, tämän lyhyttä* (1918)
* *Ole, sielun’, iloinen* (1919)
* *Suu syyhyy, parta kutajaa* (1919)
* *Mittee mies on pahollaan* (1920)
* *Rykimällähän yskä lähtee* (1920) 
* *[[Rakkaus on nopeampi Piiroisen pässiäkin]]* (1920)
* *Hra Kenosen harha-askel* (1922)
* *Kommunistien kokous Pöllölässä* (1922)
* *Hra Kenonen matkoilla* (1923)
* *Vanha konsti parempi kuin pussillinen uusia* (1926)
* *Kenraali Ponomarevin päiväkirja* (1928) 
* *Valitut teokset I–V* (1928)
* *Tiituksen parhaat* (1964, uusintapainos 1991)

### Uusintapainoksia
* Tiituksen parhaat WSOY (1964), sisältää *Herra Kenonen. Hänen elämänsä ja mielipiteensä*, *Kommunistien kokous Pöllölässä*, *Poliisikoira*, *Rakkaus on nopeampi Piiroisen pässiäkin* sekä valittuja pakinoita.

## Lähteet
* 
* 

### Viitteet

## Aiheesta muualla

* Vapaasti ladattavia Ilmari Kivisen (Tiituksen) e-kirjoja Projekti Lönnrotilta ja Project Gutenbergilta
* Eino Railo : Kirjailija Ilmari Kivinen. "Tiitus", Helsingin Sanomat, 08.06.1930, nro 152, s. 11, Kansalliskirjaston digitaaliset aineistot
Messias (täsmennyssivu)

**Messias** tai **Messiah** voi tarkoittaa ainakin seuraavia:

* Messias, uskonnollinen termi ja arvonimi
* Messias, Antonio Stradivarin rakentama viulu
* *[[Messias-oratorio]]*, Georg Friedrich Händelin sävellys
* *[[Messiah (videopeli)|Messiah]]*, David Perryn kehittämä tietokonepeli
* *[[Messiah (televisiosarja)|Messiah]]*, Netflixin televisiosarja vuodelta 2020
* Messiah, sveitsiläinen metalliyhtye.
Itä–Länsi-ottelu

**Itä–Länsi-ottelu** on perinteinen pesäpallon arvo-ottelu, joka pelataan vuosittain Suomen itä- ja länsipuoliskon seurojen parhaista pelaajista koottujen joukkueiden kesken. Ensimmäinen Itä–Länsi-ottelu pelattiin vuonna 1932, ja ensimmäinen naisten Itä–Länsi vuonna 1961. Tapahtumaa ei järjestetty sotavuosina 1941, 1942 ja 1944 eikä koronaviruspandemian vuoksi vuonna 2020. Nykyisin samassa yhteydessä pelataan neljä eri Itä–Länsi-ottelua: miesten ja naisten otteluiden lisäksi B-poikien sekä B-tyttöjen Itä–Länsi (Nuorten Superpesis). Tämän lisäksi Itä–Länsi-otteluita pelataan C-, D- ja E-nuorten valtakunnallisilla leireillä. Sekä C-, D- ja E-nuorten aluesarjoissa pohjoisella, eteläisellä, itäisellä sekä läntisellä alueella.

Miehissä Itä johtaa Länttä lukemin 41–38 vuoden 2024 ottelun jälkeen. 10 peliä on päättynyt tasan. Naisissa Länsi johtaa Itää lukemin vuoden 2024 ottelun jälkeen 33–26. Kolmesti on pelattu tasan.

## Itä–Länsi-tulokset ja -ottelupaikat

### Miehet

**1** Suomen suurkisojen ottelu.

### Naiset

**2** Etelä-Pohjoinen -ottelu

### Miesten mitalitaulukko

## Ykköspesiksen Itä–Länsi-ottelut
Ykköspesiksessä järjestettiin omat Itä-Länsi ottelut muutaman kerran 1990-luvun alussa. Sen jälkeen ottelu nähtiin yhdesti vuonna 2004, ja sen jälkeen perinnettä on jatkettu vuodesta 2014.

### Miehet

### Naiset

Aikoinaan myös Suomensarjassa pelattiin Itä–Länsi-otteluita.

## Lähteet

## Aiheesta muualla
* Itä–Länsi 2010, kuvagalleriat
* Yle Elävä arkisto: Pesäpallon Itä–Länsi-historiaa 
* Naisten Itä–Länsi 1962–1987
* Itä-Länsi historiaa PPL
* Itä-Länsi historiaa
Pitești

**Pitești** on kaupunki Romaniassa. Se sijaitsee Argeșjoella ja on Argeșin piirikunnan pääkaupunki.

Nykyisen Piteștin alueella oli asutusta paleoliittisella kaudella. Varhaisin säilynyt kirjallinen maininta kaupungista on vuodelta 1386. 

Kaupungin asukasluku on 155&nbsp;383 (2011) ja siellä on yliopisto.  

## Piteștiläisiä henkilöitä

* Ion Antonescu
* Ion Brătianu
* Armand Călinescu
* Nicolae Dică
* Ruxandra Dragomir
* Leonard Miron
* Adrian Mutu
* Mircea Parligras
* Robert Visoiu

## Ystävyyskaupungit
*  Beit Jala (Palestiina)
*  Borlänge (Ruotsi)
*  Bydgoszcz (Puola)
*  Caserta (Italia)
*  Chongqing (Kiina)
*  Gjumri (Armenia)
*  Kragujevac (Serbia)
*  Muntinlupa (Filippiinit)
*  Náfplio (Kreikka)
*  Ourém (Portugali)
*  Springfield (Ohio, Yhdysvallat)
*  Tynaarlo (Alankomaat)

Lähde:

## Lähteet

## Aiheesta muualla

* Kaupungin verkkosivusto ,
ClearType

**ClearType** on rekisteröity tuotemerkki Microsoftin kehittämälle tekniikalle, jonka tarkoituksena on parantaa tekstin luettavuutta tietokonenäytöillä (etenkin nestekidenäytöillä). Se perustuu subpixel-rendering -tekniikkaan. Tekniikan tarkoituksena on lisätä tekstin terävyyttä ja näin parantaa sen luettavuutta.

Tekniikka perustuu siihen, että nestekidenäytöissä jokainen neliön muotoinen kuvapiste, eli pikseli, muodostuu itse asiassa kolmesta eri värisestä alueesta. Nämä värit ovat punainen, vihreä ja sininen. Useissa nestekidenäytöissä nämä värit on järjestetty siten, että pikselin vasen reuna on punainen, keskiosa vihreä ja oikea reuna sininen. Normaalisti yhden pikselin levyinen pystysuora viiva muodostetaan näytölle siten, että yhden pikselin kaikki värialueet ovat mustia. ClearType-tekniikan idea on se, että musta viiva voidaan muodostaa myös siten, että kolme vierekkäistä värialuetta ovat mustia, mutta niiden ei tarvitse olla samassa pikselissä. Näin pystysuoran, erityisesti valkoisen viivan sijoittaminen mustalle pohjalle voidaan suorittaa sivusuunnassa kolme kertaa niin tarkasti kuin ilman ClearType-tekniikkaa.

Tekniikasta on hyötyä erityisesti länsimaisten kirjainten kanssa, sillä länsimaiset kirjaimet sisältävät paljon lähekkäin olevia pystysuoria viivoja.

Tekniikan haasteena on se että käyttöjärjestelmä ei aina tiedä miten eri värit on näytön pikseleissä järjestetty. Jos esimerkiksi värit ovat eri järjestyksessä kuin käyttöjärjestelmä olettaa, tekstistä tulee suttuista. Internet Explorer 7 -selaimessa ClearType on oletuksena valmiiksi päällä, mutta sen voi kytkeä pois. Parhaiten tekniikka toimii kun teksti ja tausta ovat RGB-järjestelmän kannalta vastakkaisväriset eli musta ja valkoinen tai jokin puhtaista perusväreistä ja sille vastakkainen väliväri. Valkoisen ja mustan vastakkainasettelussa päästään parempaan tarkkuuteen mutta usein mustan pystyviivan vasempaan laitaan jää punertava tai kellertävä raja ja oikeaan reunaan vihertävä tai sinertävä. Pikselin levyinen valkoinen viiva mustalla pohjalla voidaan toteuttaa ilman värivirhettä.

Apple käyttää samanlaisista tekniikoista omassa käyttöjärjestelmässään nimeä CoolType.
Virungan kansallispuisto

**Virungan kansallispuisto** (aiemmin **Albertin kansallispuisto**) on Virungavuorten alueella Kongon demokraattisessa tasavallassa sijaitseva kansallispuisto. Puiston pinta-ala on 7 800 km² ja se on perustettu alun perin vuonna 1925. Virungan kansallispuisto oli Afrikan ensimmäinen kansallispuisto ja maailman toinen kansallispuisto Yellowstonen kansallispuiston jälkeen. Puisto lisättiin Unescon maailmanperintöluetteloon vuonna 1979.

Puisto tunnetaan erityisesti erittäin uhanalaisen vuorigorillan esiintymisalueena. Lisäksi puistoon kuuluvan Edwardinjärven länsirannoilla esiintyy virtahepoja.

Rajan takana Ugandan puolella on Rwenzorivuorten kansallispuisto.

## Aiheesta muualla

* Virungan kansallispuisto Unescon sivuilla
Essingeleden

**Essingeleden** on moottoritie joka alkaa Solnasta ja kulkee Tukholman keskustan länsipuolitse. Se on osa E4-eurooppatietä. Essingeleden on Ruotsin liikennöidyin tie: päivittäin tietä käyttää 150&nbsp;000 kulkuneuvoa. 

Solnan jälkeen moottoritie kulkee Kungsholmenin läpi, Lilla ja Stora Essingen -saarien yli Gröndalin, Aspuddenin ja Liljeholmenin kautta Västbergaan. Essingeledeniin kuuluu kaksi siltaa: 400 metriä pitkä Gröndalin silta () ja 470 metriä pitkä Essingensilta (). Se kulkee myös 210 metriä pitkän Fredhällin tunnelin läpi, joka on yksi Euroopan eniten liikennöidyistä tunneleista. 

Essingeledenin läntinen puoli avattiin liikenteelle 21. elokuuta 1966. Kumpikin puoli avattiin liikenteelle 3. syyskuuta 1967, kun Ruotsi otti käyttöön oikeanpuoleisen liikenteen.

Essingeledeniltä alkava Södra Länken muodostaa sen kanssa Tukholman eteläosaa kiertävän kehätien.

## Aiheesta muualla
None More Black

**None More Black** on yhdysvaltalainen punk-yhtye. Sen perusti laulaja/kitaristi Jason Shevchuk vuonna 2002. Samana vuonna nauhoitettu demo toi yhtyeelle levytyssopimuksen Fat Wreck Chords -levy-yhtiön kanssa. Yhtyeen ensimmäinen täysimittainen albumi oli vuonna 2003 julkaistu *File Under Black*.

Yhtyeen kappaleet ovat vahvasti riffeihin pohjautuvaa melodista punk rockia. Alkuaikojen suoraviivaisempi tyyli on sittemmin vaihtunut monipuolisempaan ja hieman hidastempoisempaan ilmaisuun.

Yhtyeen nimi on otettu *This is Spinal Tap* -pseudodokumentissa lausutusta repliikistä. Suurin osa *File Under Black* -levyn kappaleiden nimistä on suoria lainauksia Seinfeld-komediasarjan dialogista. Yhtyeen vinyylijulkaisuissa on CD-julkaisuista poikkeava kansitaide.

## Yhtyeen jäsenet

*Jason Shevchuk - laulu/kitara
*Colin McGinniss - kitara
*Paul Delaney - basso
*Jared Shavelson - rummut

### Entiset jäsenet

*Jeff Shevchuk - kitara
*Mike McEvoy - rummut
*David Wagenschutz - rummut

## Diskografia

### Albumit

**File Under Black* - Fat Wreck Chords, 2003
**This is Satire* - Fat Wreck Chords, 2006
**Icons* - Fat Wreck Chords, 2010

### Demot

**None More Black* - 2002

### Singlet ja EP:t

**Seven Inch* - Spaceboy Music, 2002
**Loud About Loathing* - EP, Sabot Productions, 2004

### Kokoelmat

**In Honor: A Compilation To Beat Cancer* - "They Got Milkshakes" - Vagrant Records, 2004
**[[Rock Against Bush, Vol. 1]]* - "Nothing To Do When You're Locked In A Vacancy" - Fat Wreck Chords, 2004
**Prisoners Of War: A Benefit For Peter Young* (2007)
**Wrecktrospective* (2009) 
**Will Yip:Off The Board* (2013)

## Aiheesta muualla
* 
* Fat Wreck Chords -levy-yhtiön sivut
* Jason Shevchukin haastattelu toukokuulta 2006 (englanniksi)
Ville Iiskola

**Ville Iiskola** (s. 26. huhtikuuta 1985 Jaala) on ammattilaisuransa lopettanut suomalainen jalkapalloilija. Hän on pelipaikaltaan maalivahti.

## Seurajoukkueura

Iiskolan kasvattajaseura on Voikkaan Pallo-Peikot. Uransa miesten sarjoissa hän aloitti FC Kuusankoskessa, jossa hän pelasi neljän kauden ajan Ykkösessä ja Kakkosessa vuosina 2002–2005.

Kaudeksi 2006 Iiskola siirtyi Veikkausliigan Turun Palloseuraan. Hän debytoi liigassa 27. huhtikuuta 2006 ottelussa Hakaa vastaan ja valtasi ensimmäisellä liigakaudellaan ykkösmaalivahdin paikan. Kaudeksi 2007 TPS:n ykköseksi nousi kuitenkin Jukka Lehtovaara, joten Iiskola lainattiin 23. heinäkuuta loppukauden ajaksi Ykkösen Kuopion Palloseuraan. Lokakuussa hän solmi kaksivuotisen jatkosopimuksen KuPSin kanssa. KuPS nousi kaudeksi 2008 Veikkausliigaan, jossa Iiskola toimi kahden kauden ajan joukkueen ykkösmaalivahtina. Liigaotteluita hän oli pelannut kauden 2009 loppuun mennessä yhteensä 70.

Iiskola pelasi Ykkösen KooTeePeessä, ja kauden 2011 hän aloitti Kolmosen Pepossa, kunnes teki toukokuussa sopimuksen Veikkausliigan Myllykosken Pallon kanssa. Hän pelasi ja harjoitteli MYPAn mukana jo kevättalven 2011 aikana.

Huhtikuussa 2015 Iiskola teki kuukauden mittaisen sopimuksen Veikkausliigassa pelanneen Rovaniemen Palloseuran kanssa joukkueen ykkösmaalivahdin Tomer Chencinskin loukkaannuttua loppukauden ajaksi. Hänen sopimuksensa päättyi otteluun Tampereen Ilvestä vastaan. Iiskola teki päätöksen lopettaa ammattilaisuransa kesäkuussa ja siirtyi pelaamaan hyökkääjäksi synnyinkaupunkinsa Kutosessa pelaavaan Jaalan Voimaan.

## Maajoukkueura

Iiskola on pelannut 14 nuorten ja 23 poikien maaottelua. Marraskuussa 2007 hän kuului Suomen alle 23-vuotiaiden maajoukkueeseen, joka kohtasi Vietnamin Hanoissa pelatussa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.

## Lähteet

## Aiheesta muualla
* Ville Iiskola Veikkausliigan sivustolla
* Ville Iiskola Myllykosken Pallon sivustolla
Helsingin oikeustalo

**Helsingin oikeustalo** (kutsutaan myös nimellä **Salmisaarentalo**) sijaitsee Helsingin Ruoholahdessa ja siinä toimivat Helsingin käräjäoikeus, Helsingin kihlakunnan syyttäjänvirasto sekä Helsingin oikeusaputoimisto. Helsingin hovioikeus toimii rannan puoleisessa siipirakennuksessa. Porttirakennuksessa on useita asianajotoimistoja. Oikeustalo on aivan Lauttasaaren sillan pielessä, Porkkalankadun pohjoispuolella. Sen osoite on Porkkalankatu 13.

Oikeustalon rakennus rakennettiin arkkitehti Väinö Vähäkallion suunnitelmien mukaan 1937–1940 Oy Alkoholiliike Ab:n tehtaaksi, pääkonttoriksi ja keskusvarastoksi, ja sitä laajennettiin vuonna 1956. Se oli 2000-luvun alkuun saakka Alkon ja sen tytäryhtiön Altian käytössä. Rakennus saneerattiin Museoviraston valvonnan alla 2004 Helsingin oikeustaloa varten. Saneerauksen suunnitteli Arkkitehtitoimisto Tuomo Siitonen Oy. Työ palkittiin vuoden betonirakenteena arkkitehtuuri- ja rakennesuunnittelustaan. Rakennus on suojeltu asemakaavalla.

Oikeustalolta kulkee maanalainen tunneli noin 25 metrin syvyydessä Kauppakeskus Ruoholahteen. Tunneli on peruja Alkon ajalta, kun tunnelissa kuljetettiin alkoholia Alkon varastolle. Nykyisin tunneli on käytössä Ruoholahden yhteissuojana.

## Aiheesta muualla

* Helsingin käräjäoikeus 
* Kuvia rakennuksesta
The Tokyo Showdown

**The Tokyo Showdown** on ruotsalaisen melodista death metalia soittavan In Flamesin live-albumi vuodelta 2001.

## Kappaleet
#  (albumilta *[[Clayman]]*) 
# (albumilta *[[Colony (In Flamesin albumi)|Colony]]*)
# (albumilta *[[Whoracle]]*)
# (albumilta *Whoracle*)
# (albumilta *[[The Jester Race]]*)
#  (albumilta *Clayman*)
#  (albumilta *Clayman*)
# (albumilta *[[Lunar Strain]]*)
#  (albumilta *Clayman*)
# (albumilta *Whoracle*)
# (albumilta *Colony*)
# (albumilta *Colony*)
# (albumilta *Clayman*)
#  (albumilta *Colony*)
# (albumilta *Whoracle*)

### Bonuslevy
#
#
#
#
#

## Kokoonpano
* Anders Fridén – laulu
* Jesper Strömblad – kitara
* Björn Gelotte – kitara
* Peter Iwers – basso
* Daniel Svensson – rummut

## Lähteet

## Aiheesta muualla
* 
*
Gulu

**Gulu** on Gulun piirikunnan pääkaupunki Ugandassa. Se sijaitsee rautatiellä Tororosta Pakwachiin ja on maansa toiseksi suurin kaupunki Kampalan jälkeen. Sen väkiluku vuoden 2002 väestönlaskennassa oli 113 144. Arvio vuodelle 2010 on 216 248 asukasta.

Gulussa sijaitsee muun muassa Gulun lentoasema. 

## Gululaisia henkilöitä
* Okot p'Bitek, runoilija 
* Joseph Kony, LRA:n johtaja

## Lähteet

## Aiheesta muualla
Springfield (Ohio)

**Springfield** on Yhdysvaltain kaupunki Ohion osavaltiossa. Se on Clarkin piirikunnan pääkaupunki. 

Springfield sijaitsee Madjoella. Sen pinta-ala on United States Census Bureaun mukaan 58,3 km². Siitä vettä on 0,1 km² eli 0,18%. Vuoden 2010 väestönlaskennan aikaan kaupungissa oli 60&nbsp;608 asukasta, 26&nbsp;254 taloutta ja 16&nbsp;224 perhettä. Asukastiheys oli 1&nbsp;123,0/km².

Springfield perustettiin vuonna 1801, ja siellä sijaitsee muun muassa Wittenbergin yliopisto. 

## Ystävyyskaupungit
*Casey (Australia) 
*Kragujevac (Serbia)
*Pitești (Romania)
*Wittenberg (Saksa)

## Lähteet

## Aiheesta muualla

*Viralliset sivut
Paolo Zanotto

**Paolo Zanotto** (s. 13. marraskuuta 1953 Verona) on italialainen asianajaja ja keskustapoliitikko. Hän toimi Veronan kaupunginjohtajana 26. toukokuuta 2002 – 27. toukokuuta 2007. Zanotto on myös Italian katolisten lakimiesten liiton varapuheenjohtaja.

Zanotto oli Veronan viimeinen pormestari, joka ei kuulunut keskustaoikeistolaisiin. Hän on 2020-luvulla arvostellut seuraajiaan kovasanaisesti taloudellisten arvojen ylikorostamisesta asumisviihtyvyyden kustannuksella.

## Lähteet
Used & Abused... In Live We Trust

__NOTOC__
**Used and abused... In live we trust** on ruotsalaisen melodista death metalia soittavan In Flamesin live-DVD vuodelta 2005.

DVD:n on ohjannut, kuvannut ja tuottanut Patric Ullaeus.

## Kappaleet

### CD 1
#### Live at Hammersmith
# 
# 
# 
# 
# 
# 
# 
# 
# 

#### Live at Sticky Fingers
# 
# 
# 
# 
# 
# 
# 
# 
# 
# 
# 
# 
# Behind Space
# 
# 
# 
# 
# Embody the Invisible
# 
# 
# 
# 
# 

#### Soundtrack tour 2004
# 
# 
# Episode 666 (piilokappale)

### CD 2
#### Jester TV Universal Access
Sisältää yhtyeen haastatteluita, ylimääräistä live-materiaalia ja videoiden tekoa.

#### Videot
# 
# 
# 
# 
# 
# 

#### Soundcheck
# 
# 

## Kokoonpano
* Anders Fridén – laulu
* Björn Gelotte – kitara
* Jesper Strömblad – kitara
* Peter Iwers – basso
* Daniel Svensson – rummut

## Lähteet
Berylliumoksidi

**Berylliumoksidin** (*berylliummonoksidi*) kemiallinen kaava on **BeO**. Se on valkoista, kiteistä tai jauhemaista berylliumin ja hapen yhdistettä, joka ei liukene veteen 20 °C:n lämpötilassa. Yhdiste liukenee väkeviin happoliuoksiin esimerkiksi väkevään rikkihappoon ja vetyfluoridiin. Berylliumoksidia muodostuu, kun berylliumkarbonaatti hajoaa kuumennettaessa.

Berylliumoksidia käytetään muun muassa ydintekniikassa ja keraamisissa sovelluksissa kuten tulenkestävissä tiilissä sen korkean sulamispisteen vuoksi sekä erikoiskäyttöön tehdyissä elektroniputkissa ja puolijohdekomponenteissa sähköisenä eristeenä ja lämmönjohtimena. Yhdistettä voidaan käyttää myös katalyyttinä. Berylliumoksidi johtaa erittäin hyvin lämpöä, yhtä hyvin kuin jotkin metallit ja paremmin kuin yleisemmin käytetty alumiinioksidi, mutta on hyvä sähköneriste.

## Lähteet

## Aiheesta muualla
*Berylliumoksidin käyttöturvallisuustiedote, Sigma Aldrich, viitattu 26.12.2014.
*
Whoracle

**Whoracle** on ruotsalaisen metalliyhtye In Flamesin kolmas studioalbumi vuodelta 1997. *Whoracle* on In Flamesin albumeista viimeinen, jolla soittavat kitaristi Glenn Ljungström ja basisti Johan Larsson.
Whoracle on In Flamesin ainoa konseptialbumi. Albumin konsepti kuvaa tulevaisuuden ihmiskunnan aiheuttamaa apokalyptista tapahtumaa.

Albumi nousi Suomen virallisen listan sijalle 33.

## Kappaleet
Sanoitukset: Niklas Sundin, ellei toisin mainita.

#
#
#
#
#
#
#
#
#
#
#

## Kokoonpano
* Anders Fridén – laulu
* Björn Gelotte – rummut
* Johan Larsson – basso
* Glenn Ljungström – kitara
* Jesper Strömblad – kitara

## Arvostelut
* Allmusic: 

## Lähteet
* In Flamesin virallinen verkkosivusto 

### Viitteet

## Aiheesta muualla
* 
*
Hieronymuksen luostari

**Hieronymuksen luostari** on Lissabonissa Portugalissa sijaitseva luostari, joka on Unescon maailmanperintöluettelossa. Luostarin tieltä purettiin vuonna 1502 Henrik Purjehtijan 1300-luvulla perustama Santa Marian luostari. Hieronymuksen luostari rakennettiin kunnioittamaan Vasco da Gaman merireitin Intiaan löytymistä. Sen kirkossa on hänen hautansa.

Rakennustyyliltään Hieronymuksen luostari ei edusta erityisesti mitään tyylisuuntaa. Nykyään luostarin kirkossa, joka vaurioitui pahoin vuoden 1775 maanjäristyksessä, pidetään enimmäkseen musiikkitapahtumia. Merimuseo Museu de Marinha toimii luostarissa.

Lissabonin sopimus allekirjoitettiin Hieronymuksen luostarissa 13. joulukuuta 2007.

## Kuvia


Tiedosto:Belem.Jeronimos07.jpg|Vasco da Gaman hauta Hieronymuksen luostarin kirkossa.
Belem-Mosteiro dos Jeronimos-10-Suedfront-2011-gje.jpg
Belem-Mosteiro dos Jeronimos-Kirche-18-2011-gje.jpg
Belem-Mosteiro dos Jeronimos-Kirche-24-Gewoelbe-2011-gje.jpg
Belem-Mosteiro dos Jeronimos-Kirche-32-Sakristei-2011-gje.jpg
Belem-Mosteiro dos Jeronimos-Kreuzgang-118-2011-gje.jpg
Belem-Mosteiro dos Jeronimos-Kreuzgang-152-Durchblick-2011-gje.jpg
Belem-Mosteiro dos Jeronimos-Kreuzgang-180-2011-gje.jpg
Belem-Mosteiro dos Jeronimos-Kreuzgang-188-2011-gje.jpg


## Lähteet

## Aiheesta muualla
Huangshan

**Huangshan** (, *Huangvuori*) on vuoristo Kiinan Anhuin maakunnan eteläosassa, Huangshanin prefektuuritason kaupungin eteläpuolella. Huangvuori tunnetaan myös nimellä *Keltainen vuori*.

Alue on kuuluisa kauniista maisemistaan, jotka muodostuvat omalaatuisen muotoisista graniittihuipuista, *[[Pinus hwangshanensis]]* -männyistä ja vuorten tasolla olevista pilvistä. Huangshanissa on myös monia kuumia lähteitä ja lampia. Alue on usein kohteena perinteisessä kiinalaisessa maalaustaiteessa ja kirjallisuudessa. Huangshan on myös listattu UNESCOn maailmanperintöluetteloon.

Huangshanin vuoristo koostuu useista huipuista, joista 77 kohoaa yli 1 000 metriin. Kolme korkeinta huippua ovat *Lian Hua Feng* ("Lotushuippu", 1&nbsp;864 m, koordinaatit artikkelin yläosassa), *Guang Ming Ding* ("Kirkas huippu", 1&nbsp;840 m) ja *Tian Du Feng* ("Taivaan pääkaupungin huippu", 1&nbsp;829 m).

Vuoriketju muodostui noin 100 miljoonaa vuotta sitten Mesotsooisella maailmankaudella, kun muinainen meri hävisi maankohoamisen ansiosta. Myöhemmin kvartäärikaudella jäätiköt muovasivat maastoa.

Alueen kuumat lähteet sijaitsevat "Violetin pilven huipun" juuressa. Lähteissä veden lämpötila säilyy noin 45 °C koko vuoden.

Vuoriston rinteillä ja lähistöllä viljellään teepensaita muutamiin kiinalaisiin huipputeelaatuihin (esim. Huangshan maofeng ja Taiping houkui). 

Tiedosto:Shitao02.jpg|Qing-dynastian aikainen mustemaalaus Huangshanista.
Tiedosto:HuangshanTop.JPG


Tiedosto:Huangshan3.jpg
Tiedosto:Huangshan fengjing.jpg


## Lähteet

## Aiheesta muualla

*Virtual Tour  
*Protected Areas Programme  
*Mt. Huangshan   (anhui.travel)
*Mount Huang  (britannica.com)
Rjazan

**Rjazan** () on kaupunki Venäjällä Rjazanin alueella, jonka pääkaupunki se on. Kaupunki sijaitsee Okajoen varrella noin 200 kilometriä Moskovasta kaakkoon. Kaupungin väkiluku on 524&nbsp;927 asukasta (vuonna 2010).

Väitetään, että Rjazanin ovat perustaneet vuonna 1095 venäläiset asuttajat. Nykyiseen paikkaansa se siirrettiin vuonna 1237 mongolihyökkäyksen jälkeen, ja vanha Rjazan (Staraja Rjazan) sijaitsee 50 kilometrin päässä nykyisestä kaupungista, joka ennen tunnettiin nimellä Pereslavl-Rjazanski. Rjazan liitettiin vuonna 1521 Moskovan suuriruhtinaskuntaan.

Rjazanin kulkuyhteyksiä tarjoavat muun muassa rautatieasemat Rjazan-1 (päärautatieasema) ja Rjazan-2. Kaupungin luoteisosassa toimii strategisten pommituslentokoneiden ja ilmatankkauskoneiden käyttämä Rjazanin Djagilevon lentotukikohta.

Rjazanin ystävyyskaupunkeja ovat muun muassa Münster Saksassa ja Lovetš Bulgariassa.

## Väestö

Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 ja Venäjän federaatiossa 2002 ja 2010.

## Kuuluisia rjazanilaisia
* Sergei Jesenin (1895–1925), venäläinen runoilija
* Andrei Markov (1856–1922), venäläinen matemaatikko
* Ivan Pavlov (1849–1936), venäläinen fysiologian tutkija, joka tunnetaan erityisesti kokeistaan koirilla
* Kirill Sosunov (1975), venäläinen pituushyppääjä
* Konstantin Tsiolkovski (1857–1935), venäläinen opettaja ja rakettitieteilijä

## Ystävyyskaupungit

* Bressuire, Ranska
* Kruševac, Serbia
* Lovetš, Bulgaria
* Münster, Saksa
* Novyi Afon, Abhasia
* Omiš, Kroatia
* Ostrów Mazowiecka, Puola
* Xuzhou, Kiina

## Lähteet

## Aiheesta muualla

* Kaupunkikuva – Sergei Mihailovitš Prokudin-Gorski (1912)
Pietermaritzburg

**Pietermaritzburg** on KwaZulu-Natalin maakunnan pääkaupunki Etelä-Afrikassa. 

Pietermaritzburg perustettiin vuonna 1838 ja se tunnetaan yleisesti myös nimellä Maritzburg. Vuoden 1991 väestönlaskennan aikaan kaupungin asukasluku oli 228&nbsp;549. Nykyään asukkaita on noin 600 000. 

Pietermaritzburgin alkuperäisiä asukkaita olivat voortrekkerit. Se oli lyhytikäisen Natalian tasavallan ja Natalin siirtomaan pääkaupunki. Kaupungissa sijaitsee muun muassa KwaZulu-Natalin yliopiston kampus. 

## Pietermaritzburgilaisia henkilöitä
* Brendon Dedekind, uimari
* Jonty Rhodes, kriketinpelaaja
* Kevin Volans, säveltäjä
* Shaun Morgan, rock-muusikko
* Greg Minnaar, maastopyöräilijä

## Kuvia kaupungista

Tiedosto:PMB Town Hall.JPG|Pietermaritzburgin kaupungintalo. Se rakennettiin vuonna 1893, mutta tuli tuhosi sen 1895. Rakennus rakennettiin uudelleen 1901.
Tiedosto:Upland South Africa Savanna.jpg|Savannia Pietermaritzburgin lähellä
Tiedosto:UKZN.jpg|KwaZulu-Natalin yliopisto
Tiedosto:9 2 436 0053-Main Post Office-232 Langalibalele St-Pietermaritzburg-s.jpg|Kaupungin postitoimisto
Tiedosto:9 2 436 0021-Tatham Gallery-Pietermaritzburg-s.jpg|Tatham Art Gallery
Tiedosto:9 2 436 0042-Old Natal Houses of Parliament-Langalibalele St-Pietermaritzburg-s.jpg|245 Longmarket Street
Tiedosto:Pietermaritzburg Airport arrivals area.jpg|Pietermaritzburgin lentoasema


## Lähteet

## Aiheesta muualla

* Viralliset sivut
Turkin Grand Prix 2006

**Turkin Grand Prix 2006** (virallisesti **2006 Formula 1 Petrol Ofisi Turkish Grand Prix**) oli Formula 1 -kauden  14. osakilpailu, joka ajettiin 25.–27. elokuuta Istanbul Parkin moottoriradalla Istanbulissa Turkissa. Kilpailun voitti Ferrarin Felipe Massa, jolle voitto oli uran ensimmäinen.

## Tulokset
### Aika-ajo

* Ralf Schumacherin ja Christijan Albersin sijoitusta pudotettiin kymmenellä moottorivaihdon takia.

### Kilpailu

### Johtokierrokset

## Muuta
* Viikonloppu oli ensimmäinen saksalaiselle tulevalle maailmanmestarille Sebastian Vettelille, joka debytoi perjantain harjoituksissa BMW Sauberin kolmoskuljettajana.
* Felipe Massan uran ensimmäinen voitto

## Katso myös
* GP2 Turkin Grand Prix 2006

## Lähteet
Jaboatão dos Guararapes

**Jaboatão dos Guararapes** on kunta Pernambucon osavaltiossa Brasiliassa. Kunnan asukasluku oli 644&nbsp;620  vuonna 2010.

## Lähteet

## Aiheesta muualla
Mwanza

**Mwanza** on satamakaupunki Victorianjärven eteläpuolella Tansanian luoteisosassa. Se on Mwanzan alueen pääkaupunki. Mwanzan kaupungin väkiluku oli vuoden 2012 väestönlaskennan mukaan 706&nbsp;453, mikä tekee siitä Tansanian toiseksi suurimman kaupungin Dar es Salaamin jälkeen.

Mwanza sijaitsee 1&nbsp;140 metrin korkeudella merenpinnasta. Suuri osa kaupungin väestöstä on etniseltä taustaltaan sukumoita. Kaupungissa sijaitsee muun muassa Mwanzan lentoasema. 

## Ystävyyskaupungit
* Tampere (Suomi)
* Würzburg (Saksa)

## Lähteet

## Aiheesta muualla
Jason Shevchuk

**Jason Shevchuk** on yhdysvaltalaisen None More Black -yhtyeen laulaja ja kitaristi. Hänet tunnetaan paremmin philadelphialaisesta Kid Dynamite -yhtyeestä, jossa hän toimi vokalistina vuodesta 1997 vuoteen 2000, jonka jälkeen hän jätti yhtyeen valmistuakseen elokuva-alan koulusta. 

Hän on myös toiminut Bound-nimisen screamo-yhtyeen laulajana, sekä esiintynyt vierailevana vokalistina Stretch Arm Strong -yhtyeen *Engage*-levyn kappaleessa *Ignition*.

None More Black -yhtyeen oltua tauolla tammikuusta 2007 toukokuuhun 2008, julkaisi Shevchuk MySpacessa kappaleita nimellä OnGuard. Pian OnGuardin jälkeen Shevchuk perusti LaGrecia-yhtyeen, jonka lyhyen historian ainoa levy *On Parallels* ilmestyi kesäkuussa 2007.

Shevchuk on ohjannut musiikkivideoita muun muassa Earth Crisis- ja The Loved Ones -yhtyeille. Lisäksi hän on ohjannut Kid Dynamitestä kertovan DVD-julkaisun, sekä palkitun, philadelphialaisesta Stalag 13 -esiintymispaikasta kertovan dokumentin *Ghetto Venue*. Hän ohjasi, kuvasi ja leikkasi None More Black -yhtyeensä videon *Under My Feet* 24 tunnissa.

Shevchuk on populaarikulttuurin ystävä, ja intohimoinen Seinfeld-fani.

## Aiheesta muualla
* Jason Shevchukin haastattelu toukokuulta 2006 (englanniksi)
Sardiinit

**Sardiini** on nimitys useille eri puolilla maailmaa eläville sillikalojen lahkoon kuuluville kalalajeille, erityisesti suvuista *[[Sardiini|Sardina]]*, *[[Tyynenmerensardiini|Sardinops]]* ja *[[Sardinella]]*. Nimeä käytetään purkitettuina myös muista silleistä tai sillimäisistä kaloista. Sardiinit ovat pieniä ja öljyisiä ja ne kalastetaan 14–25&nbsp;senttimetrin mittaisina. Kalastetut sardiinit yleensä purkitetaan ja säilötään öljyyn.

## Etymologia
Sana sardiini () tulee kreikan kielen sanasta *sardine* tai *sardinos* joka viittaa Sardinian saareen.

## Käyttö

Sardiineja kalastetaan kaupallisesti pääasiassa ihmiskäyttöön, ja ne ovatkin monille kansoille tärkeä ravinnonlähde. Niitä käytetään niin säilykkeinä, kuivattuina, suolattuina kuin savustettuina. Erityisen tärkeä sardiini on monien muiden lajien tavoin portugalilaisessa ruokakulttuurissa. Sardiineista saadaan myös sardiiniöljyä, jota on käytetty muun muassa maalin, lakan, linoleumin ja margariinin valmistukseen. Sardiineista valmistettua kalajauhoa käytetään ravintona eläimille.

### Käyttö kielikuvissa
Sardiinien säilönnästä on tullut kielikuva muutamissa ilmauksissa, joilla kuvataan suurta ihmismäärää pienessä tilassa. Suomessa vastaava ilmaus "kuin sillit suolassa".

Italialainen  poliittinen sardiiniliike liike otti nimensä viitteenä säilykekalojen tiukkaan pakkaamiseen. Myös englannin kielessä väkijoukon tiiviyttä kuvataan sardiinipurkkiin viittaavalla ilmauksella "packed like sardines."  

## Lähteet

## Aiheesta muualla
* Raholan syötäviä sanoja: sardiini 
*Ravintoarvo: Sardiini keskiarvo, öljyssä ja tomaattikastikkeessa  Fineli
Qufu

**Qufu** () on kaupunki Kiinan Shandongin maakunnan Jiningin prefektuuritason kaupungissa. Kaupunki sijaitsee 130 kilometriä etelään maakunnan pääkaupungista Jinanista. Qufun piirikuntatason kaupungin alueella on yhteensä noin 640&nbsp;000 asukasta, kun otetaan huomioon myös maaseutuasutus.

Qufu on Kungfutsen legendaarin syntymäpaikka. Kaupunki toimi Lu-valtion pääkaupunkina Kevättä ja syksyä -kaudella. Qufussa sijaitsevat UNESCOn maailmanperintöluetteloon vuonna 1994 listatut Kungfutsen temppeli ja hautausmaa sekä Kongin sukukartano.

## Lähteet

## Aiheesta muualla

*Radio86.fi: Qufu – Kungfutsen kotikaupunki
O Comércio do Porto

**O Comércio do Porto** oli vuosina 1854&ndash;2005 julkaistu portugalilainen sanomalehti. Se oli aikanaan Portugalin toiseksi vanhin sanomalehti heti O Açoriano Oriental -lehden jälkeen.

Lehden viimeinen johtaja oli António Matos.
Hinewehi Mohi

**Hinewehi Mohi** (s. 1964) on uusiseelantilainen maorilaulajatar. 

Hinewehi Mohi syntyi Waipukuraussa ja asuu nykyisin Aucklandissa. Hän opiskeli Waikaton yliopistossa . Hänen ensimmäinen albuminsa oli *Oceania* (1999), jolla hän teki yhteistyötä Jaz Colemanin kanssa. Levy julkaistiin kansainvälisesti ja myi yksistään Uudessa-Seelannissa platinaa. 

Mohi on naimisissa ja hänellä on CP-vammainen tytär Hineraukatauri. 

## Lähteet

## Aiheesta muualla
* Viralliset sivut
Luontainen biohajoaminen

**Luontainen biohajoaminen** on menetelmä, jossa maaperän omat bakteerit hajottavat maaperään päässeitä haitallisia aineita. 

## Katso myös
* lahoaminen, mätäneminen

## Aiheesta muualla
*”Maaperä puhtaaksi luonnon omin keinoin” &ndash; Yle Radio 1:n tiedeuutiset
Sardiini

**Sardiini** (*Sardina pilchardus*) on sillikalojen lahkoon ja jokisillien heimoon kuuluva merikalalaji. Se on sukunsa ainoa laji. Sardiinia tavataan Atlantin itärannikolla Pohjanmereltä Länsi-Afrikan Senegaliin sekä Välimeressä ja Mustassameressä. Sardiineiksi kutsutaan myös muita, lähisukuihin kuuluvia lajeja.

## Lähteet
Anton Fig

**Anton Fig** (s. 8. elokuuta 1952 Kapkaupunki, Etelä-Afrikka) on yhdysvaltalainen rumpali. Hän on työskennellyt sessiomuusikkona ja hänet muistetaan parhaiten yhdysvaltalaisen Kiss -yhtyeen studiorumpalina. Hän soitti Kissin alkuperäisen rumpalin Peter Crissin sijasta albumeilla Dynasty (1979) ja Unmasked (1980) (paitsi Dynastyn kappaleella "Dirty Livin", jolla soitti Criss).  Fig soitti myös Kissin alkuperäisen kitaristin, Ace Frehleyn, sooloalbumilla vuonna 1978.

Anton Fig on tehnyt yhteistyötä myös mm. Mick Jaggerin, Bob Dylanin, Madonnan, Joe Bonamassan ja Gary Mooren kanssa. Fig soitti vuonna 1989 ilmestyneellä Michael Monroen Not Fakin' it -levyllä. Fig soitti myös Late Show with David Letterman -talk show’n housebändissä.

## Diskografia
### [[KISS]]

* Dynasty (1979, pl. kappale Dirty Livin')
* Unmasked (1980)

### [[Frehley's Comet]]

* Frehley's Comet (1987)

### [[Gary Moore]]

* After Hours (1992)
* Ballads & Blues (1994, kokoelma)
* Best of the Blues (2002, kokoelma)
* Have Some Moore: The Best Of (2002, kokoelma)

### [[Mick Jagger]]

* She's the Boss (1985)
* The Very Best of Mick Jagger (2007, kokoelma)

### [[Blackmore's Night]]

* The Village Lanterne (2006)

### [[Sebastian Bach]]

* Sebastian Bach and Friends (1999)

### [[Ace Frehley]]

* Ace Frehley (1978)
* Trouble Walkin' (1989)
* 12 Picks (1997)
* Loaded Deck (1997)
* Anomaly (2009)
Kay Arne Stenshjemmet

**Kay Arne Stenshjemmet** (s. 9. elokuuta 1953) on norjalainen pikaluistelija, jonka uran huippuhetket ajoittuivat 1970-luvun loppupuolelle ja 1980-luvun alkuun. Hän menestyi erityisesti yleisluistelijana.

Vuonna 1973 Stenshjemmet saavutti yleisluistelijoiden nuorten MM-kisoissa Assenissa pronssia. Ensimmäisissä aikuisten arvokisoissaan vuoden 1975 EM-kisoissa Heerenveenissä hän oli 12:s, mutta vuotta myöhemmin samoissa kisoissa Oslossa voitti kultamitalin. Samana vuonna hän osallistui myös Innsbruckin olympialaisiin parhaana sijoituksenaan 11. 1 500 metriltä. Vuoden 1977 EM-kisoissa Larvikissa hän sijoittui hopealle, ja samana vuonna sijoittui viidenneksi sekä sprintterien MM-kisoissa että yleisluistelijoiden MM-kisoissa. Samana vuonna 19. maaliskuuta hän luisteli Kazakstanin Medeossa silloisen 5 000 metrin maailmanennätyksen 6.56,9. Vuonna 1978 hän oli neljäs sekä EM- että MM-kisoissa.

Vuonna 1979 Stenshjemmet palasi jälleen mitalikantaan arvokisoissa saavutettuaan EM-hopeaa ja yleisluistelijoiden MM-pronssia. Vuonna 1980 hän voitti Trondheimissa uransa toisen Euroopan mestaruuden, ja samana vuonna Lake Placidin talviolympialaisissa luisteli hopealle sekä 1 500 että 5 000 metrin kilpailuissa. MM-kisoissa hän oli neljäs. Stenshjemmetin viimeiseksi kansainväliseksi vuodeksi jäi 1981, jolloin hän saavutti EM-pronssia ja MM-hopeaa.

Uransa aikana hän kuului Norjan legendaariseen pikaluistelukvartettiin yhdessä Sten Stensenin, Jan Egil Storholtin ja Amund Sjøbrendin kanssa. Aikalaiset kutsuivat heitä Norjassa alkukirjaimen mukaan nimellä ”*Fire S*” eli ”Neljä ässää”.

## Lähteet
* Stenshjemmet Skateresults-tietokannassa

### Viitteet
Nuottasaaren suuralue

**Nuottasaaren suuralue** on yksi Oulun kaupungin kahdestakymmenestäkolmesta suuralueesta. Suuralue sijaitsee keskustan eteläpuolella Poikkimaantien länsipäässä lähellä Oulun Oritkarin ja Nuottasaaren satamia. Suuralue rajoittuu Kaakkurin, Kaukovainion, keskustan ja Tuiran suuralueisiin sekä Kempeleenlahteen. Suuralueella asuu noin 1&nbsp;800 asukasta, ja siellä on yhteensä 7&nbsp;614 työpaikkaa.

Nuottasaaren suuralue on pääasiassa teollisuuden ja kaupan alue, ja se on yksi kaupungin suurimmista työssäkäyntialueista. Alueella sijaitsevat Stora Enson Oulun tehtaat sekä useita muita pienen, keskisuuren sekä suurteollisuuden tuotantolaitoksia.

## Kaupunginosat Nuottasaaren suuralueella
*Limingantulli
*Nuottasaari
*Äimärautio

## Merkittävät liikenneyhteydet
* Seututie 847 (Limingantie)
* Poikkimaantie

## Lähteet

## Aiheesta muualla
O Independente

**O Independente** oli portugalilainen viikoittain ilmestyvä sanomalehti. O Independente painettiin aina perjantaisin. Lehden viimeinen numero ilmestyi syyskuussa 2006. 

Lehden perustivat Miguel Esteves Cardoso ja Paulo Portas vuonna 1988. 

## Lähteet
Oulun Työväen Pursiseura

**Oulun Työväen Pursiseura ry** on vuonna 1912 perustettu oululainen pursiseura, jonka tarkoitus on kehittää harrastusta järjestämällä alan harrastajille suunnattuja yhteisiä tapahtumia merellisten perinteiden puitteissa. Yhdistyksen jäsenmäärä on noin 400, ja seuran venerekisterissä on noin 65 moottorivenettä, 60 purjevenettä sekä 30 kevytvenettä. Seura omistaa kevytveneistä 23, ja ne on varattu aloittelevien alan harrastajien käyttöön. Seuran kotisatama on Seelari Oulun Hietasaaressa, ja seuralla on saaristomajat Saapaskarin ja Iin Röytän saarissa.

## Lähteet
Rania al-Abdullah

**Rania al-Abdullah** (, alkuperäinen nimi **Rania Al-Yasin**, s. 31. elokuuta 1970 Kuwait) on Jordanian kuningas Abdullah II:n puoliso ja kuningatar. 

## Tausta
Rania Al-Yasin syntyi palestiinalais-jordanialaiseen perheeseen Kuwaitissa. Hän kävi peruskoulun ja lukion Kuwaitissa ja opiskeli sen jälkeen Kairon amerikkalaisessa yliopistossa liiketaloutta. Rania Al-Yasin valmistui vuonna 1991, ja sen jälkeen hän työskenteli markkinoinnissa Citibankissa ja Applessa.

Kuningatar osaa sujuvaa arabiaa ja englantia sekä jonkin verran ranskaa.

## Avioliitto ja lapset
Al-Yasin tutustui kuningas Abdullah II:een tammikuussa 1993 illalliskutsuilla. He kihlautuivat pian tapaamisen jälkeen ja avioituivat 10. kesäkuuta 1993. Kuningas Abdullah II nousi Jordanian hašemiittisen kuningaskunnan kuninkaaksi vuonna 1999. Tällöin Rania al-Abdullahistasta tuli maailman nuorin kuningatar. Kuningasparilla on neljä lasta: 
* kruununprinssi Hussein (s. 1994)
* prinsessa Iman (s. 1996)
* prinsessa Salma (s. 2000)
* prinssi Hashem (s. 2005)

## Kuningattarena
Rania on käyttänyt asemaansa tuodakseen esille epäkohtia, joista tärkein on lasten hyvinvointi. Hän on muun muassa perustanut nimeään kantavan säätiön, jonka tarkoitus on tukea maan koulutussektoria. Lisäksi hän on toiminut Yhdistyneiden kansakuntien tyttöjen koulutus -aloitteen puheenjohtajana.

Ranialla on Youtube-kanava, jolla hän haluaa kumota islamiin ja muslimeihin liittyviä ennakkoluuloja ja väärinkäsityksiä. Hän on muun muassa vastannut kysymyksiin, joita hän oli pyytänyt katsojia lähettämään.

Hamasin hyökättyä Israeliin kuningatar arvosteli länsimaita siitä, että ne eivät tuominneet Israelin pommituksia Gazassa.

## Kunnianosoituksia
*  Al-Hussein bin Alin ritarikunta (Jordania, 1999)
*  Serafiimiritarikunta (Ruotsi, 2003)
*  Kaarle III:n ritarikunta (Espanja, 2006)
*  Isabella Katolilaisen ritarikunta (Espanja, 1999)
*  Arvokkaan kruunun ritarikunta (Japani, 1999)
*  Italian tasavallan ansioritarikunta (Italia, 2009)
*  Bundesverdienstkreuz (Saksa, 2002)
*  Alankomaiden leijonan ritarikunta (Alankomaat, 2006)
*  Pyhän Jaakon miekan sotilaallinen ritarikunta (Portugali, 2009)
*  Henrik Purjehtijan ritarikunta (Portugali, 2008)
*  Leopoldin ritarikunta (Belgia, 2016)
*  Pyhän Olavin ritarikunta (Norja, 2000)
*  Šeikki Isa ibn Salman Al Khalifan ritarikunta (Bahrain, 1999)
*  Itävallan tasavallan kunniamitali (Itävalta, 2001)
*  Laila Utaman perheen ritarikunta (Brunei, 2008)

Lähde:

## Lähteet

## Aiheesta muualla
* Virallinen sivusto 
* Kuningatar Ranian Youtube-kanava
Cartagena (Kolumbia)

**Cartagena** (), virallisesti **Cartagena de Indias**, on suuri satamakaupunki Kolumbian pohjoisrannikolla. Vuonna 1533 perustetussa kaupungissa on runsaat miljoona asukasta. Se on saanut nimensä Murciassa Espanjassa sijaitsevan Cartagenan kaupungista.

Cartagenan satama, linnoitukset ja niihin liittyvät monumentit kuuluvat Unescon maailmanperintöluetteloon. 

## Maantiede
Muurien ympäröimä vanha kaupunki jakaantuu kolmeen osaan: Centro-kaupunginosassa on katedraali ja andalusialaista tyyliä edustavat palatsit. San Diegoss aon ollut kauppiaiden korttelit ja Getsemaníssa käsityöläisten korttelit.

Centron eli vanhankaupungin eteläpuolella on nelisen kilometriä pitkä Bocagranden niemi, josta on tullut suosittu matkailualue. Alueella on kymmeniä nykyaikaisia hotelleja ja eri tyylisiä ravintoloita. Niemen länsi- ja eteläpuolta kiertävät pitkät hiekkarannat.

## Historia
Espanjalainen Pedro de Heredia perusti Cartagenan vuonna 1533. 

Se oli tärkeä satama josta espanjalaiset lastasivat Etelä-Amerikasta hankkimaansa kultaa kotimaahan lähteviin laivoihin. Kaupunkia linnoitettiin sekä muiden eurooppalaisten siirtomaavaltojen että merirosvojen varalta.

Cartagena oli merkittävä orjasatama, jonka kautta portugalilaiset toivat vuosina 1595–1640 125 000 orjaa Afrikasta. Se oli ja Meksikon Veracruzin ohella ainoa, jolla oli lupa harjoittaa orjakauppaa. Ensimmäiset orjat saapuivat Pedro de Heredian mukana. Portugalilainen yhtiö kuljetti ihmislasteja Cartagenasta kaivosorjuuteen Venezuelaan, Länsi-Intiaan, muualle Kolumbiaan ja Perun varakuningaskuntaan.

Euroopan katoliset monarkiat perustivat Cartagenaan Espanjan Filip III:n antamalla kuninkaallisella määräyksellä 5. helmikuuta 1610 inkvisitionistuimen. Kun Cartagena julistautui itsenäiseksi Espanjasta 11. marraskuuta 1811, inkvisiittoreiden käskettiin poistua kaupungista. Kun espanjalaiset valtasivat Cartagenan takaisin, inkvisitio aloitti kuitenkin 1815 toimintansa uudestaan. Lopullisesti istuin hävisi, kun Simón Bolívarin johtamat joukot voittivat Espanjan. Kahdensadan vuoden aikana Cartagenan inkvisitionistuin suoritti 12 autodafeeta ja 767 vastaajaa rangaistiin.

Itsenäisyyden alkuvuosina Cartagenan sataman hyödyntämistä haittasivat huonot yhteydet sisämaahan. 1900-luvun alussa Magdalenan laaksosta löytyi öljyä, ja satamaan vedetyt öljyputket ja kaupunkiin rakennettu jalostamo virkistivät kaupungin taloutta.

## Talous
Cartagenan satama on Kolumbian tärkein vientisatama. Sen kautta kulkee 60% Yhdysvaltoihin suuntautuvasta kaupasta ja 98% maahan tulevista risteilyturisteista. Konttisataman kapasiteetti on 5 miljoonaa TEU:ta vuodessa, ja laajennusta suunnitellaan.

Öljy, platina ja kahvi ovat tärkeitä vientituotteita. Teollisuuden tuotteisiin kuuluvat sokeri, tupakkatuotteet, kosmetiikka, tekstiilit, lannoitteet ja nahkatuotteet. Matkailun merkitys kasvaa jatkuvasti.

## Lähteet

## Aiheesta muualla

*Kaupungin verkkosivusto 
*Cartagena – UNESCO World Heritage Centre
Ahtaaja

**Ahtaaja** on laivojen ja proomujen lastaamista ja lastin purkamista satamassa suorittavasta henkilöstä käytettävä ammattinimike. Ahtaajan tehtävänä on erilaista kuormauskalustoa hyväksi käyttäen purkaa lasti laivan ruumasta ja kuormata alus turvallisesti.

Tärkeintä ahtaajan työssä on lastin sijoittaminen aluksen ruumaan ja kansille siten, ettei se pääse siirtymään kovassa merenkäynnissä ja on tasapainossa. Nykyään tässä ovat apuna tietokonesovellukset, jotka jakavat kontit alukseen optimaalisesti painon mukaan. Työ vaatii tarkkuutta ja ennen kaikkea nopeutta, jotta mahdollisimman suuri määrä rahtia saadaan turvallisesti lastattua alukseen sen lyhyen satamassaolon aikana. Ahtaaja suorittaa kuormaustoimien ohella myös alukseen kuormatun tai siitä puretun lastin seurantakirjanpitoa. 

Ahtaajien koulutus tapahtuu työpaikalla perehdyttämisen tai oppisopimuksen kautta.

2000-luvulla automaatio on vähentänyt ahtaajien työllisyyttä.

## Lähteet

## Aiheesta muualla
Kori

**Kori** on kiinteiden esineiden säilytykseen ja kuljettamiseen tarkoitettu esine. Valmistaminen tapahtuu lähes aina punomalla. Perinteisinä materiaaleina käytetään paikallisesti saatavissa olevia kasvimateriaaleja, kuten Suomessa päreitä, lastuja, varpuja, juuria, tuohta, niintä, rottinkia tai kaislaa. Nykyisin koreja valmistetaan paljon muovista joko punomalla tai teollisesti yhtenä kappaleena (esim. kaupan ostoskorit) sekä muovipinnoitetusta metallilangasta hitsaamalla (kuten vaatekomeron ulosvedettävät rautalankakorit).

Tyypillisimmillään kori on tuohesta tai puunoksista käsin punottu säilytysastia. Sen muoto on pyöreähkö ja se on yläosastaan avoin. Yleensä sen täydellisessä nimessä mainitaan joko käyttötarkoitus tai valmistusmateriaali, esimerkiksi hedelmäkori tai pajukori. 

Eri murteissa korilla on synonyymejä kuten vakka ja vasu jossa nimitys kertoo lisäksi myös vihjeen käyttötavasta, materiaalista ja koosta. Vastaava kiinteästä aineesta tehty esine on laatikko, joka on kuitenkin aina kulmikas tai kulho joka on pyöreä. Selässä kannettavaa suljettavaa tuohikoria kutsutaan tuohikontiksi.

Korinpunonnan menetelmin valmistetaan myös *[[Huonekalu|korihuonekaluja]]*, kuten keveitä nojatuoleja sisä- ja ulkokäyttöön. Niiden perinteinen materiaali on rottinki, jonka pohjalta on kehitetty säätä erinomaisesti kestävä muovirottinki.

## Lähteet

## Aiheesta muualla
John Noble

**John Noble** (s. 20. elokuuta 1948 Port Pirie, Etelä-Australia) on australialainen näyttelijä, joka on myös ohjannut yli 80 näytelmää.

Noblen tunnetuin valkokangasrooli on Denethorina vuoden 2003 elokuvassa *[[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu]]*. Television puolella Noble tunnetaan kenties parhaiten Walter Bishopin roolista yhdysvaltalaisessa draamasarjassa *[[Fringe – rajamailla]]*, jota esitettiin 2008–2013. Noble esiintyy myös vuonna 2013 alkaneessa sarjassa *[[Sleepy Hollow (televisiosarja)|Sleepy Hollow]]*. *[[24 (televisiosarja)|24]]*-sarjan kuudennella tuotantokaudella hän esitti kolmessa jaksossa venäläistä konsulia.

## Aiheesta muualla

*
Aikataulusuunnittelija

**Aikataulusuunnittelija** on aikataulujen ja kulkusuunnitelmien laatimisesta vastaava henkilö. Työhön saattaa aikataulujen suunnittelun lisäksi liittyä myös kuljettajien työvuorojen suunnittelu. Aikataulusuunnittelijan työnkuva riippuu hieman käytettävästä liikenneympäristöstä, mutta se käsittää lähes aina sekä aikataulujen sekä kalustokierron suunnittelun. Ammattiin ei yleensä oteta ketään suoraan organisaation ulkopuolelta, vaan siihen siirrytään organisaation sisällä asteittain kokemuksen perusteella.

Ammatti vaatii organisointikykyä ja suunnitelmallisuutta sekä liikenneympäristön tuntemusta. Aikataulusuunnittelijalla on myös vastuu työaikasopimusten noudattamisesta.

## Tieliikenne
Tieliikenteen aikataulusuunnittelijat suunnittelevat ajettavat linjat käytössä olevan kaluston ja liikennetarpeen mukaan. Tieliikenneympäristö on jatkuvasti muuttuva elementti, ja aikataulusuunnittelijan tulee osata ottaa huomioon mahdolliset ajoihin vaikuttavat jokapäiväiset haitat.

## Rautatieliikenne
Rautatieliikenteessä aikataulusuunnittelijan tehtävänä on sovittaa junien kulkuajat ja suunnitella junien kohtaamiset erityisesti yksiraiteisella radalla. Rautatieympäristössä tiukat aikataulut eivät useinkaan salli myöhästymisiä, joten aikataulusuunnittelijan harteilla lepää oman alueensa liikenteen ohella usein koko rataverkon liikenteen sujuvuus. Pienetkin myöhästymiset saattavat heijastua laajalle alueelle.

## Aiheesta muualla
* Professionaali: Aikataulusuunnittelija
Autódromo do Estoril

**Autódromo do Estoril** on Portugalissa sijaitseva moottoriurheiluun suunniteltu rata. Rata sijaitsee noin kolmenkymmenen kilometrin pässä Portugalin pääkaupungista Lissabonista. Radan historia ulottuu aina vuoteen 1972. Rata oli 1990-luvulla suosittu testirata F1-tallien keskuudessa.

Radan vaikeutta lisäävät sen ailahtelevat sääolosuhteet, vaikkakin tavallisesti alueen ilmasto on kuivaa ja lämmintä. Oman lisänsä radan vaikeuteen tuo vuonna 1994 sen takaosaan rakennettu shikaani. Rata pysyi muuttumattomana vuoteen 1999 asti, jolloin radan kahta ensimmäistä mutkaa hidastettiin ja viimeinenkin mutka profiloitiin uudestaan.

Radalla nähtiin muutamia F1-historiaan jääneitä hetkiä, kuten Ayrton Sennan ensimmäinen voitto kaudella 1985 sekä Jacques Villeneuven ohitus Michael Schumacherista ulkokautta radan viimeisessä mutkassa vuonna 1996.

## Formula 1 -voittajat

## Aiheesta muualla
* Circuito do Estoril kotisivut  ja
Berylliumkloridi

**Berylliumkloridin** kemiallinen kaava on **BeCl<sub>2</sub>**. Se on berylliumin ja kloorin kiteinen yhdiste väriltään värittömästä keltaiseen. Berylliumkloridin liukoisuus veteen 20 °C lämpötilassa  on 15,1 g/100 ml ja sen moolimassa on 79,9 g/mol, sulamispiste 399,2 °C, kiehumispiste 520 °C, tiheys 1,9 g/cm3 (vesi = 1,0 g/cm3) ja CAS-numero 7787-47-5.

Berylliumkloridia voidaan valmistaa kuumentamalla kloorin, berylliumoksidin ja hiilen seosta 600–800&nbsp;°C:n lämpötilaan. Yhdisteestä valmistetaan elektrolyyttisesti berylliummetallia ja sitä käytetään orgaanisten berylliumyhdisteiden valmistuksen lähtöaineena.

## Lähteet
*
*Berylliumkloridin käyttöturvallisuustiedote, Sigma Aldrich, viitattu 26.12.2014.